Diskusjon:Sporveien

message: F.o.m i dag heter selskapet Sporveien (men har samme oppgaver som før, som er av en annen karakter enn gamle Oslo Sporveier), jfr.  . Yosh (diskusjon) 2. mai 2013 kl. 00:51 (CEST)
replies: text: Har flyttet artikkelen til det nye navnet. Autvik (diskusjon) 2. mai 2013 kl. 02:31 (CEST)
thread_title: Navneskifte

message: Dagens artikkelstruktur følger i stor grad de oppkonstruerte skillene som Oslo kommune formaliserte i juli 2006, der det framstilles som at KTP AS var et nytt selskap og AS Oslo Sporveier (administrasjonsselskap) videreførte det gamle selskapet, mens realiteten var det stikk motsatte. Jeg syns det derfor er på tide å la disse to små artiklene som deles av et kunstig historisk skille komme sammen igjen, og kanskje finner noen det for godt å skrive hele historien om selskapet og dets forgjengere.
Jeg må vel kunne sies å være alt annet enn en Oslo-patriot, og jeg har stort sett kun interesse for kollektivtrafikk utenfor tettbygde strøk, så jeg har ikke den hele og fulle oversikten, men her er en kort oppsummering av flere små historiske skiller i selskapets og kollektivtransporten i Oslos historie:
* 28. april 1924: AS Kristiania Sporveier ble opprettet.
* 1. januar 1925: AS Kristiania Sporveier skiftet navn til AS Oslo Sproveier (I).
* 1996: De første anbudsbussrutene i Oslo hadde trafikkstart. (, s. 100)
* 23. april 1997: AS Sporveisbussne ble skilt ut av AS Oslo Sproveier (I) som eget datterselskap.
* 10. april 2003: Nexus Trafikk AS ble opprettet som et rent anbudsselskap for buss.
* 1. juli 2003: Drift av trikk og T-bane ble overført til datterselskapene Oslo Sporvognsdrift AS og Oslo T-banedrift AS. Begge selskapene var rent formelt opprettet i november året før.
* 28. juni 2006: Selskapet Oslo Kollektivtrafikk AS ble opprettet og skiftet 1. juli 2006 navn til AS Oslo Sporveier (II). () Virksomheten som kollektivtransportforvalter, som umulig kan ha utgjort noe særlig stor del av konsernet, ble overført til dette selskapet.
* 1. juli 2006: AS Oslo Sporveier (I) skiftet navn til Kollektivtransportproduksjon AS. ()
* 20. juni 2007: AS Sporveisbussene og Nexus Trafikk AS ble slått sammen under navnet Unibuss AS. (Den formelle sammenslåingen var litt mer komplisert enn som så, men det gidder jeg ikke å ta med her.)
* 1. januar 2008: AS Oslo Sporveier (II) og Stor-Oslo Lokaltrafikk AS ble slått sammen til det nyopprettede Ruter AS. (I etableringsfasen gikk Ruter AS under navnet Oslo og Akershus Kollektivtrafikk AS.)
* 1. mai 2013: Kollektivtransportproduksjon AS skiftet navn til Sporveien Oslo AS.
* 1. september 2017: Sporveien Oslo AS skiftet navn til Sporveien AS.
Ser man denne rekken av historiske hendelser under ett, er det i hvert fall sånn jeg ser det minst like viktige skiller f.eks. ved utskillingen av busstrafikken i 1997 og den sporbundne trafikken i 2003. Uansett vil ingen av disse skillene være markante nok til å i seg selv kreve en deling av historien. Grunnen til at Oslo kommune byttet om navnene i 2006 skyldtes nok at de ønsket å ta med seg «Oslo Sporveier» som merkevare videre. I den sammenhengen er det jo da ganske komisk at denne konstruksjonen kun eksisterte i halvannet år før den ble erstattet av Ruter. Og at det videre tok mer enn fem år før det temmelig forhatte navnet Kollektivtransportproduksjon ble borte. Nå som altså navnet til dels har kommet tilbake til sin opprinnelse så syns jeg også det kan være greit å slå dette sammen igjen, for konstruksjonen som ble gjort som et politisk vedtak i 2006 eksisterer ikke lenger.
Derfor foreslår jeg følgende endring i artikkelstruktur:
# Artiklene Sporveien og Oslo Sporveier slås sammen til én artikkel som dekker hele historien fra 1924 og fram til i dag. Artikkelen vil da handle om transportselskapet, det som gjennom seg selv og etter hvert datterselskaper utøver transporten.
# Det opprettes en egen artikkel Oslo Sporveier (kollektivtransportforvalter) (e.l.) som omhandler dette selskapet som eksisterte fra 1. juli 2006 og fram til Ruter overtok 1. januar 2008. Den kan også gjerne inneholde historien rundt bussanbud i Oslo helt tilbake til 1996, for det er den eneste artikkelen hvor noe sånt vil passe inn. Denne artikkelen kan kobles med den engelske Oslo Public Transport Administration som også omhandler kun dette selskapet.
# Artikkelnavnet Oslo Sporveier bør gjøres om til en pekerside med lenker til begge de overnevnte artiklene. Om det ikke er aktuelt med pekerside bør det være en omdirigering til Sporveien, ikke til kollektivtransportforvalteren, for det er transportselskapet folk flest forbinder med dette navnet.
Jeg tror absolutt jeg selv vil kunne få til en passe kort artikkel (mer enn stubb) om kollektivtransportforvalteren, inkludert en enkel opplisting av bussanbud i Oslo fram til 2008, men når det gjelder å skrive om den litt eldre historien så må jeg nok melde pass, for som jeg har nevnt lenger opp har jeg ikke noe spesielt forhold til kollektivtransporten i Oslo, så det hadde neppe blitt noe annet enn en begynnelse. Ellers tror jeg nok det skal være mulig å få tak i rikelig med litteratur, og det finnes sikkert mange i LTF som kan ha en del å bidra med. Forøvrig kan flettinga av artiklene skje nå, mens utvidelsen av historikken kan komme senere. Bergenga (diskusjon) 12. jun. 2018 kl. 11:03 (CEST)
replies: text: Nå er artiklene flettet. Mvh. M14 (diskusjon) 25. mai 2020 kl. 15:18 (CEST)
replies: text: :Kjempeflott! Jeg håper å få gjort litt mer med dette i løpet av eller etter sommeren. Blant annet ordne artikkel om kollektivtransportforvalteren sammen med de andre som mangler og de hvor ting har blitt endret med fylkessammenslåingene. Litt mer historikk om Sporveien bør jeg kunne få til også, men det blir ikke helt enormt akkurat. Fram til sommeren må jeg prøve å bli ferdig med litt av alt det andre jeg har gående og som jeg aldri får tid til å bli ferdig med. Bergenga (diskusjon) 25. mai 2020 kl. 19:54 (CEST)
thread_title:  Sporveien AS og AS Oslo Sporveier er ett og samme selskap og bør være i én artikkel 

message: Jeg har nettopp endret 1 ekstern(e) lenke(r) i artikkelen Sporveien. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20120127091807/http://www.ktpas.no/ikbViewer/page/inter/omktp/ledelse til http://www.ktpas.no/ikbViewer/page/inter/omktp/ledelse
Med hilsen—InternetArchiveBot (Rapporter feil) 27. apr. 2019 kl. 17:38 (CEST)
thread_title:  Endret eksterne lenker 

message: Jeg har nettopp endret 3 ekstern(e) lenke(r) i artikkelen Sporveien. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20230508134027/https://sporveien.com/Content/4205736/cache=20232704083857/Sporveien_%C3%A5rsrapport_2022%20(2).pdf til https://sporveien.com/Content/4205736/cache=20232704083857/Sporveien_%C3%A5rsrapport_2022%20(2).pdf
*La til arkivet https://web.archive.org/web/20220626061010/https://sporveien.com/Content/4102165/cache=20220205065754/Sporveien_a%CC%8Arsrapport_2021.pdf til https://sporveien.com/Content/4102165/cache=20220205065754/Sporveien_a%CC%8Arsrapport_2021.pdf
*La til arkivet https://web.archive.org/web/20211124111938/https://sporveien.com/inter/omktp/artikkel?p_document_id=2416976 til https://sporveien.com/inter/omktp/artikkel?p_document_id=2416976
Med hilsen—InternetArchiveBot (Rapporter feil) 3. nov. 2023 kl. 09:18 (CET)
thread_title:  Endret eksterne lenker 

message: Jeg har nettopp endret 1 ekstern(e) lenke(r) i artikkelen Sporveien. Sjekk gjerne at endringen min er OK. Hvis du ønsker at jeg skal ignorere disse lenkene eller hele siden, eller hvis du har andre spørsmål, se denne spørsmålssiden. Jeg har gjort følgende endringer:
*La til arkivet https://web.archive.org/web/20230605140935/https://sporveien.com/inter/omktp/styre?p_document_id=34231 til https://sporveien.com/inter/omktp/styre?p_document_id=34231
Med hilsen—InternetArchiveBot (Rapporter feil) 30. des. 2023 kl. 19:10 (CET)
thread_title:  Endret eksterne lenker